تورک قیزیل آیی‌ یمنه گؤندردیگی طیبی یاردیم‌لار اؤلکه‌نین موقتی پایتاختی عدن-ه چاتدی.
حکومته تابع اولان یمن یوکسک یاردیم کومیته‌سی‌نین صدر معاوینی جمال بلفاکیح-ین تحویل آلدیغی 6 کونتینرلیک یاردیم وبا اپیدمیسی و اوشاق خسته‌لیک‌لرینه عایید داوالار و ایستریلیزه آلت‌لری باشدا اولماقلا، 47 تون‌لوق موختلیف داوا و طببی لوازیمات‌دان عبارت‌دیر.
بلفاکیح یاردیمین تقدیمی زامانی وئردیگی آچیقلامادا تورک قیزیل آیی‌نین یمن خالقینا دستکینی تقدیر ائتدی، گؤستردیگی یاردیم‌لارا گؤره تورکیه‌یه میننتدارلیغینی بیلدیردی.
یمن‌دکی قیزیل آی هئیتی‌نین صدری مصطفی آیدین ایسه تورکیه‌دن گئدن یاردیم‌لارین یمن‌لی‌لره قضا‌سیز چاتدیریلدیغینا گؤره شاد اولدوق‌لارینی قئید ائتدی و یاردیم‌لارین یمن خالقی‌نین آغری-آجی‌سینی آزالداجاغینا اومید ائتدیک‌لرینی بیلدیردی.
